Ruotsin kruunu on nyt alhaisimmillaan vuosi­kausiin – auton ostaja voi säästää Ruotsissa tuhansia euroja

Heikko kruunu näkyy myönteisesti esimerkiksi suomalaismatkailijoiden hotelli- ja ravintolalaskussa. Ruotsista tuotujen käytettyjen autojen määrä on lähes kaksinkertaistunut viime vuodesta.

Ruotsin kruunun alhainen kurssi on saanut osan suomalaisista autonostajista suuntaamaan katseensa Saksan sijaan läntiseen naapurimaahan.

Ruotsin kruunu on nyt alimmillaan lähes kymmeneen vuoteen, joten suomalaiset saavat Ruotsissa euroillaan nyt enemmän kuin joitakin vuosia sitten. Suurissa ostoksissa voi säästää pitkän pennin.